Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Egy állampolgár a rádiózásról és televíziózásról szóló 1996. évi I. törvény (Rttv.) 49. § (1) bekezdése, valamint a közérdekû
Paragraph Index: 182

Egy állampolgár a rádiózásról és televíziózásról szóló 1996. évi I. törvény (Rttv.) 49. § (1) bekezdése, valamint a közérdekû adatok megismeréséhez való jog együttes értelmezésével kapcsolatos kérdésben kérte a biztos állásfoglalását. A beadványozó szerint valamennyi, az Rttv. hatálya alá tartozó mûsorszolgáltatónak kötelessége, hogy az Alkotmány 61. §-a alapján az érintettek számára biztosítsa a közérdekû adatok megismeréséhez való jogosultságot. Ez nyilvánvalóan csak úgy lehetséges, ha valamennyi állampolgár számára biztosított annak lehetõsége, hogy az idézett Rttv. paragrafushoz kapcsolódó esetekben álláspontja ismertetésre kerül. A biztos válaszában utalt arra, hogy az Avtv. definíciója szerint a közérdekû adatok az információk egy meghatározott körét: a közfeladatot ellátó szervek kezelésében lévõ adatokat jelentik, és nem azonosak valamennyi közérdeklõdésre számot tartó információval. A mûsorszolgáltatóknak az az Rttv.-bõl fakadó kötelezettsége, hogy betartsák a kiegyensúlyozott tájékoztatás követelményét, nincs összefüggésben a közérdekû adatok megismeréséhez fûzõdõ joggal. A 2007/67/II. szám „közfeladatot ellátó szerv kezelésében lévõ adat” kifejezés már létezõ, a szerv birtokában lévõ adatot jelent. Az Rttv. szóban forgó rendelkezése viszont a kifejezés, a véleménynyilvánítás szabadságával és a kiegyensúlyozott tájékoztatás követelményével függ össze, melynek érvényesülését hatáskör hiányában a biztos nem vizsgálhatja. (513/K/2006) Egy másik ügyben a panaszos a közfeladatot ellátó személyek tájékoztatási kötelezettségének megszegését kifogásolta. Arra hivatkozott, hogy a Hír Televízió híradója szerint az Egészségügyi Minisztérium államtitkára nem engedte meg a Hír Tv munkatársának, hogy egy nyilvános sajtótájékoztató után kérdést tegyen fel. Ugyancsak kifogásolta, hogy tudomása szerint a kormány egyetlen tagja sem fogadja el a Hír Televízió meghívását, mindez pedig sérti a közfeladatot ellátó személyeknek az Avtv.-ben foglalt tájékoztatási kötelezettségét. A biztos állásfoglalása szerint az Avtv. kétféle adatszolgáltatást határoz meg: egy idõpontokat, határidõt, adatfajtákat és szankciókat nem tartalmazó, úgynevezett általános tájékoztatási kötelezettséget [19. § (1) bekezdése] és a konkrét adatigénylés alapján történõ adatszolgáltatást (20. §). Az úgynevezett általános tájékoztatási kötelezettség formáját, tartalmát, gyakoriságát a törvény nem határozza meg. Az eddigi gyakorlat alapján e tájékoztatási kötelezettség teljesítéseként foghatók fel a közfeladatot ellátó személyek nyilvános szereplései: a parlamentben, a politikai rendezvényeken elmondott beszédek, a sajtótájékoztatók, a sajtó által készített interjúk, a közzétett publikációk. E tájékoztatási kötelezettség az Avtv. által definiálatlan, ezért ennek elmulasztása a biztos által csak akkor volna vizsgálható, ha a közfeladatot ellátó személyek az elõbbiekben felsorolt eszközökkel egyáltalán nem vagy csak nagyon ritkán élnének. A biztos hangsúlyozta, hogy az Avtv.-ben foglalt kötelezettségek nem csupán a kormány tagjaira, hanem valamennyi közfeladatot ellátó személyre vonatkoznak, így például valamennyi parlamenti vagy önkormányzati képviselõre, a polgármesterekre, stb. Az állásfoglalás szerint valóban jelentõsen érintheti egyes médiumok tájékoztatási lehetõségeit, ha a közfeladatot ellátó személyek „szelektív tájékoztatáspolitikát” alkalmaznak. Hátráltathatja a médiatörvényben meghatározott tárgyilagos és kiegyensúlyozott tájékoztatást, ha a közfeladatot ellátó, választott vagy kinevezett tisztségviselõk különbséget tesznek médiumok között. A minisztériumi sajtótájékoztatók rendje, a kormánytagok vagy kormányzati tisztviselõk nyilatkozatadási gyakorlata azonban nincs összefüggésben a közérdekû adatok megismerésének az Avtv.-ben meghatározott szabályaival. Felvethetik a sajtószabadság sérelmét, ennek vizsgálatára azonban a biztosnak az adatvédelmi törvény alapján nincs hatásköre. (2016/A/2006) C. Az adatvédelmi biztos jogalkotással kapcsolatos tevékenysége Az adatvédelmi biztos nem rendelkezik jogalkotó hatáskörrel és nem tartozik a jogszabálytervezetek elõkészítéséért felelõs szervek közé sem, ezért általában a leendõ jogszabály szabályozási tárgya szerint illetékes minisztériumi szakapparátus által elõkészített tervezetrõl kell állást foglalnia. A biztos független a kormánytól, azonban a jogalkotással kapcsolatos tevékenységének nagymértékben igazodnia kell a kormányzati szabályozási elõkészítõ munka menetéhez, ütemezéséhez. A beszámolónak emiatt szükségképp ki kell térnie a kormányzati döntés-elõkészítés azon részleteire,

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes